SVEĆENIK/ P1: Gospodine Isuse, hvala ti što si izabrao moje siromašno srce za svoje boravište. Po zagovoru Majke Triput Divne, Kraljice i Pobjednice Schönstattske, očisti me od svake sebičnosti. Želim biti tvoje živo svetohranište. Neka tvoj mir zrači kroz moje biće, neka tvoja ljubav djeluje kroz moje ruke i neka svatko tko me susretne osjeti da si ti živ i prisutan u meni.

SVI: Isuse, živo svetohranište moga života, hvala ti na ovim trenutcima milosti. Silazim s ovog brda klanjanja natrag u svoju svakodnevicu, ali tvoj mir nosim sa sobom. Neka ti je slava i hvala u vijeke vjekova. Amen.

Slava Ocu i Sinu i Duhu Svetome...

DIVNOJ DAKLE
BLAGOSLOV PRESVETUM SAKRAMENTOM
POHVALE BOŽJEM IMENU

PJESMA:
Ti plaštem nas zaogrni, zaštiti nas od zla, o, Gospo Triput Divna, 
Ti tvrđo stamena. Ti saveza novog barko sve bure ćeš svladati, pobijedit ćeš doba svako i nećemo stradati.

Mi slavimo ti ime, o, Majko divna si, sveudilj Djevo čista, k'o sunce blistaš ti. Ti svjetlo si nama jarko, svu tminu ćeš svladati, pobijedit ćeš doba svako i nećemo stradati.

U ljubavi s predanjem nek' srca plamte sva, nek' schönstattska pobožnost procvate posvuda. Tad iskrena vjera lako sve sumnje će svladati, pobijedit će doba svako i nećemo stradati.

Ti plaštem nas zaogrni, Kraljice preblaga, o, Gospo Triput Divna, sve brani, štiti nas! Poslanje je naše jako, sve kušnje će svladati, pobijedit će doba svako i nećemo stradati.

APOSTOLI KRALJICE BUDUĆNOSTI


PJESMA: Vladarice Nebesa ti Svijeta Kraljice! Hodočasnici hrle u tvoje okrilje!
Sa krunom i sa žezlom vijek tebe slavimo.
Za tobom čeznu srca u hramu schönstattskom.

Od svih na nebu zvijezda tvoj divni je sjaj.
Ti golem si nam znamen da svijet se obnavlja.
U srcima nam svagda tvog jarkog svjetla trak.
Kad napast tamom prijeti, ti razgoniš nam mrak.

P1: Marijo, Kraljica srca i naša Majko, ti odgajaš naša srca, vodiš nas Isusu i donosiš mir u obitelji. Kroz Savez ljubavi vjerno ti predajemo svoja srca kako bi u njima oblikovala Isusov lik.

P2: Draga Majko Božja, ti si Kraljica moga srca! Uzmi moje srce, očisti ga od sebičnosti i učini ga dostojnim prebivalištem svoga Sina Isusa.

P3: Vladaj, draga Kraljice, sa svime što jesam i imam! Marijo, priznajem te Kraljicom svoga srca, i dragovoljno ti predajem ključeve svoga života. Ti ne vladaš silom, nego privlačnom snagom svoje majčinske ljubavi.

SVI: Hvala što se pod tvojom krunom i u tvome Srcu osjećam potpuno sigurno!

P1: Živimo u svijetu koji nam želi zarobiti srce brigama, strahovima i užurbanošću. Zato ti danas donosim svoje srce upravo onakvo kakvo jest: ponekad umorno, nesigurno, grešno ili ranjeno.
Marijo, tvoje prijestolje nije od zlata, nego od naših svakodnevnih napora, praštanja i strpljivosti, ljubavi, prihvaćanja Očeve volje, razumijevanja...
Po Savezu ljubavi s tobom, naša srca postaju tvoja Svetišta. Naši domovi su tvoja Svetišta. Molimo te, vladaj našim odnosima. Unesi mir tamo gdje su nastali nesporazumi. Daj nam mudrosti da odgajamo djecu i mlade u vjeri te snage da kao Hrvatska schönstattska obitelj ostanemo vjerni Bogu i tebi u svim životnim olujama. Neka naše prepoznatljivo geslo postane stvarnost: "Moje srce – tvoje svetište".

P2: Kraljice srca, uzmi naše obitelji pod svoju kraljevsku zaštitu. Vladaj našim mislima, riječima i djelima. Učini naše domove živim kapelicama u kojima se moli, voli i prašta. Oblikuj naša srca po uzoru na svoje i Isusovo srce.

SVI: Hvala što se pod tvojom krunom i u tvome Srcu osjećam potpuno sigurno!

P3: Kraljica si i naše budućnosti. Tvoje kraljevsko dostojanstvo ima moć preobraziti cijeli svijet počevši od pojedinačnih ljudskih srdaca.

P1: Marijo, otac Josef Kentenich duboko je vjerovao da imaš udio u Božjem svemogućem upravljanju svijetom, ali da tom moći vladaš isključivo kao brižna Majka.

P3: Naš duhovni otac Josef Kentenich kaže: "Marija nije samo privatna zaštitnica, već Kraljica koja ima zadatak pobijediti moderne krize vjere i društva. Ona je Pobjednica i Kraljica svih ljudi jer vodi čovječanstvo novom dobu – dobu „novog čovjeka u novoj zajednici".

SVI: Hvala što se pod tvojom krunom i u tvome Srcu osjećam potpuno sigurno!

P1: Obnova Saveza ljubavi s Gospom, Majkom Triput Divnom središnji je trenutak svakog našeg dana i današnjeg molitvenog zajedništva. To je ponovno potvrđivanje obećanja da naša srca pripadaju njoj, a njezino Srce nama.

[bookmark: _GoBack]SVI: O, Gospođo moja, o, Majko moja! Tebi se sasvim prikazujem. I da pokažem kako sam ti odan posvećujem ti danas svoje oči, svoje uši, svoja usta, svoje srce, upravo svega sebe. Kad sam, dakle, sav tvoj, o, dobra Majko, čuvaj me i brani kao stvar i svojinu svoju! Amen!


NAGOVOR

PJESMA ZA IZLAGANJE PRESVETOG SAKRAMENTA:
SVET, SVET, SVET...

Svećenik/ P1: Isuse, ti si Kralj svega stvorenja, ti si živi kruh koji je sišao s neba. Neka ti je hvala i slava u svakome trenu, u svim crkvama tvojim i svetohraništima svijeta.

SVI: Hvala ti, Isuse, što si ovdje. Hvala ti što te mogu gledati i što ti gledaš mene s neizmjernom ljubavlju.

P2: "Primi, Oče, po Marijinim rukama,
kao žrtvu hvale cijelo moje biće.
Sve moje misli, želje i djela,
moje radosti, brige i trpljenja.
Sjedini ih s Isusovom žrtvom na oltaru,
da postanu izvor blagoslova za Crkvu i svijet."
(O. Kentenich, Prema nebu)

P1: "Moj Isuse, pogledaj na me. Moje srce želi kucati u ritmu tvojega Srca. Neka svaka moja riječ, svaki moj korak i svaki dah danas budu neprekidna pjesma klanjanja tebi, skrivenome Bogu."
(O. J. Kentenich)

SVI: Ti me neumorno čekaš u svetohraništu, otvorenog srca, spreman čuti svaku moju zahvalu, saslušati svaku moju brigu i obrisati suzu.

P3: Isuse, kada gledam svetohranište u crkvi, vidim zatvorena vrata. No, tvoj cilj, Isuse, nije ostati u zlatnoj posudi. Ustanovio si Euharistiju kako bi tvoje prebivalište postalo moje srce.

SVI: Sada kada gledam tebe u svetoj hostiji ispred svetohraništa, sam postajem svetohranište. Osjećam te u svom srcu. Moje tijelo, moje misli i moji osjećaji postaju prostor u kojem živi moj Kralj i moj Bog.

